biswa921/orwiki-latest-pages-articles-raw huggingface dataset:
ଟେପ୍ରୋଟୁମୁମାବ

ଟେପ୍ରୋଟୁମୁମାବ, ବିକ୍ରୟ ନାମ ଟେପେଜ୍ଜା, ଏକ ଔଷଧ ଯାହା ଥାଇରଏଡ ଆଖି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପ୍ରୋପ୍ଟୋସିସ୍ ବା ଆଖି ଡୋଳା ବାହାରକୁ ଆସିବା ଦେଖାଗଲେ ହ୍ରାସ କରିଦିଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକ୍ସନ୍ ଦ୍ୱାରା ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ସ୍ପାଜ୍ମ, ବାନ୍ତି, କେଶ ଝଡ଼ିବା, ତରଳ ଝାଡ଼ା, ଥକ୍କା, ଉଚ୍ଚ ରକ୍ତ ଶର୍କରା, ଶ୍ରବଣ ଶକ୍ତି ହ୍ରାସ, ଶୁଖିଲା ଚର୍ମ, ପରିବର୍ତ୍ତିତ ସ୍ୱାଦ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଇନଫ୍ୟୁଜନ୍ ପ୍ରତିକ୍ରିୟା ହୋଇପାରେ । ଗର୍ଭବତୀ ହେବାର ଛଅ ମାସ ପୂର୍ବରୁ କିମ୍ବା ଏହାକୁ ବ୍ୟବହାର କରିବା ଉଚିତ୍ ନୁହେଁ । ଏହା ଏକ ମାନବ ମନୋକ୍ଲୋନାଲ ଆଣ୍ଟିବଡି ଯାହା ଇନସୁଲିନ୍ ପରି ଅଭିବୃଦ୍ଧି ଫ୍ୟାକ୍ଟର୍ -1 ରିସେପ୍ଟର (IGF-1R) ସହିତ ବାନ୍ଧିଥାଏ ଯାହା ଦ୍ୱାରା  ଏହାର ସକ୍ରିୟତାକୁ ରୋକିଥାଏ ।

୨୦୨୦ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେପ୍ରୋଟୁମୁମାବ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଏହା ୟୁରୋପରେ ଅନୁମୋଦିତ ହୋଇନାହିଁ । ଯୁକ୍ତରାଷ୍ଟ୍ରରେ ଏହାର ୨୦୨୧ ସୁଦ୍ଧା ଏକ ୫୦୦ ମିଗ୍ରା ଭାଏଲର ମୂଲୁ ପ୍ରାୟ ୧୫,୬୦୦ ଡଲାର୍ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଭିଗାବାଟ୍ରିନ୍

ଭିଗାବାଟ୍ରିନ୍, ବିକ୍ରୟ ନାମ ସାବ୍ରିଲ୍, ଏକ ଔଷଧ ଯାହା ଅପସ୍ମାର ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଜଟିଳ ଆଂଶିକ ସିଜର ପାଇଁ ବ୍ୟବହୃତ ହୁଏ ଯାହା ଅନ୍ୟ ପଦକ୍ଷେପ ସହିତ କିମ୍ବା ଶିଶୁ ସ୍ପାମ୍ ପାଇଁ ଅନିୟନ୍ତ୍ରିତ ହୁଏ । ଏହା ପାଟିରେ ଦିଆଯାଏ । 

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଥକାପଣ, ପେଟ ଯନ୍ତ୍ରଣା, ଦୃଷ୍ଟି ଶକ୍ତି ସମସ୍ୟା ଏବଂ ଫୁଲା ହୋଇପାରେ । ପ୍ରାୟ ଏକ ତୃତୀୟାଂଶ ଲୋକଙ୍କର ସ୍ଥାୟୀ ଦୃଷ୍ଟି ସମସ୍ୟା ଦେଖାଯାଏ; ଚିକିତ୍ସା ଆରମ୍ଭ କରିବା ପରେ ପ୍ରଭାବ ନିମନ୍ତେ ଏକ ମାସରୁ କିଛି ବର୍ଷ ଆରମ୍ଭ ହୋଇପାରେ ।  ଏହା ଗାମା- ଆମିନୋବୁଟିରିକ୍ ଏସିଡ୍ (GABA)କୁ କାର୍ଯ୍ୟକ୍ଷମ ହେଉଥିବା ବିଶ୍ୱାସ କରାଯାଏ ।

୨୦୦୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭିଗାବାଟ୍ରିନ୍ ଅନୁମୋଦିତ ହୋଇଥିଲା । 2019 ରେ ଏହା ଏକ ଜେନେରିକ୍ ଔଷଧ ଭାବରେ ଉପଲବ୍ଧ ହେଲା । ଯୁକ୍ତରାଜ୍ୟରେ ୫୦୦ ମିଗ୍ରାର ଶହେ ଟାବଲେଟ୍ ମୂଲ୍ୟ ପ୍ରାୟ ୪୫ ପାଉଣ୍ଡ ଓ ଯୁକ୍ତରାଷ୍ଟ୍ରରେ ୧୦,୬୦୦ ଡଲାର ଅଟେ ।  କାନାଡ଼ାରେ ଏହି ପରିମାଣର ମୂଲ୍ୟ ପ୍ରାୟ ୯୬ ସିଏଡି (CAD) ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ସୋଟ୍ରୋଭିମାବ

ସୋଟ୍ରୋଭିମାବ ହେଉଛି ଏକ ଔଷଧ, ବିକ୍ରୟ ନାମ ଜେଭୁଡି, ଯାହାକି କୋଭିଡ-୧୯ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ, ଯେଉଁମାନଙ୍କ ପାଇଁ ସପ୍ଲିମେଣ୍ଟାରୀ ଅମ୍ଳଜାନର ଆବଶ୍ୟକତା ନାହିଁ କିନ୍ତୁ ଗୁରୁତର ରୋଗ ହେବାର ଆଶଙ୍କା ଅଧିକ ଥାଏ । Text was copied from this source which is copyright European Medicines Agency. Reproduction is authorized provided the source is acknowledged. ଏହି ଗୋଷ୍ଠୀରେ ଏହା ଡାକ୍ତରଖାନାର ଆବଶ୍ୟକତା ହ୍ରାସ କଲା |  ଏହା ଓମିକ୍ରନ୍ ବିଏ.୨ ସବଭାରିଆଣ୍ଟ ପାଇଁ ପ୍ରଭାବଶାଳୀ ଦେଖାଯାଏ ନାହିଁ ଏବଂ ଏହା ଅଧାରୁ ଅଧିକ ମାମଲା ହୋଇଥିଲେ ସୁପାରିଶ କରାଯାଏ ନାହିଁ ।    ଏହା ଏକ ଶିରାରେ ଧୀରେ ଧୀରେ ଇଞ୍ଜେକ୍ସନ ଆକାରରେ ଦିଆଯାଏ ।

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ ସହିତ ଆଲର୍ଜି ପ୍ରତିକ୍ରିୟା ହୋଇପାରେ । ପ୍ରାୟ ୨,୦୦୦ ଲୋକଙ୍କ ମଧ୍ୟରୁ ଜଣକର ଆନାଫାଇଲକ୍ସିସ୍ ହୁଏ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନରେ ସୁରକ୍ଷା ମିଳିବା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଏସଏଆରଏସ-କୋଭି-୨ର ସ୍ପାଇକ୍ ପ୍ରୋଟିନ୍ ସହିତ ସଂଲଗ୍ନ ହେବା ଦ୍ୱାରା ଶରୀରର କୋଷରେ ଭୂତାଣୁ ପ୍ରବେଶ କରିବାରେ ଅସମର୍ଥ ହୁଏ ।

୨୦୨୧ ମସିହାରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସୋଟ୍ରୋଭିମାବ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ଏହାର ଜରୁରୀକାଳୀନ ବ୍ୟବହାର ପ୍ରାଧିକରଣ (EUA) ଅଛି । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜ ନିମନ୍ତେ ପ୍ରାୟ   ୨,୧୦୦ ଡଲାର ଖର୍ଚ୍ଚ ହୋଇଥାଏ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଟ୍ରୋସପିୟମ

ଟ୍ରୋସପିୟମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସାନ୍କୁରା, ହେଉଛି ଏକ ଔଷଧ ଯାହାକି ଅତିସକ୍ରିୟ ମୂତ୍ରାଶୟ ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ଔଷଧର ପ୍ରଭାବ ୭ ଦିନ ମଧ୍ୟରେ ଆରମ୍ଭ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ପେଟ ଯନ୍ତ୍ରଣା ଏବଂ କୋଷ୍ଠକାଠିନ୍ୟ ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମୂତ୍ର ଧାରଣ, ଉତ୍ତେଜନା ଏବଂ ଆନାଫାଇଲକ୍ସିସ୍ ହୋଇପାରେ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ <a href="./Antimuscarinic_agent" rel="mw:WikiLink" data-linkid="164" class="new cx-link" data-mw-i18n="{&quot;title&quot;:{&quot;lang&quot;:&quot;x-page&quot;,&quot;key&quot;:&quot;red-link-title&quot;,&quot;params&quot;:[&quot;Antimuscarinic agent&quot;]}}" id="mwIQ" title="Antimuscarinic agent" typeof="mw:LocalizedAttrs">ଆଣ୍ଟିମ୍ୟୁସ୍କାରିନିକ୍ ଏଜେଣ୍ଟ</a> ଯାହାର ପ୍ରଭାବ କେନ୍ଦ୍ରୀୟ ସ୍ନାୟୁ ପ୍ରଣାଳୀରେ ସାମାନ୍ୟ ରହେ । ଏହା ବ୍ଲାଡରର ସୁଗମ ମାଂସପେଶୀକୁ ଆରାମ ଦେଇ କାମ କରେ | 

୧୯୬୬ରେ ଟ୍ରୋସପିୟମ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୭୪ ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।  ଯୁକ୍ତରାଜ୍ୟରେ ଏହାର ଏକ ମାସର ଔଷଧ ଖର୍ଚ୍ଚ ୨୦୨୧ରେ ପ୍ରାୟ £୬ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
କ୍ଯୋଟୋ

କ୍ଯୋଟୋ (京都) ଜାପାନର ଚୂବୁ କ୍ଷେତ୍ରର ସବୁଠାରୁ ବଡ଼ ସହର ଅଟେ ।
ଆଧାର

 
ଶ୍ରେଣୀ:ଜାପାନର ସହର
ସ୍ଵପ୍ଣେଶ୍ଵର ମନ୍ଦିର, କେନ୍ଦୁସାହି

ଲେଉଟାଣି ସ୍ଵପ୍ନେଶ୍ଵର ମନ୍ଦିର,କେନ୍ଦୁସାହି
ସ୍ଵପ୍ନେଶ୍ଵର ମନ୍ଦିର, କେନ୍ଦୁସାହି

ଲେଉଟାଣି ସ୍ଵପ୍ନେଶ୍ଵର ମନ୍ଦିର,କେନ୍ଦୁସାହି
ଏଣ୍ଟାକାପୋନ

ଏଣ୍ଟାକାପୋନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ କୋମଟାନ ଏକ ଔଷଧ ଯାହା ପାର୍କିନ୍ସନ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଲେଭୋଡୋପା/କାର୍ବିଡୋପା ପ୍ରଭାବ କମିଯିବା ପୂର୍ବରୁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନିୟନ୍ତ୍ରିତ ଗତିବିଧି, ବାନ୍ତି, ଏବଂ ପରିସ୍ରା ରଙ୍ଗର ପରିବର୍ତ୍ତନ ହୋଇଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଜୁଆ ଖେଳିବାକୁ ଇଚ୍ଛା, ଶୋଇବା, ପ୍ରୋଷ୍ଟେଟ କର୍କଟ, ଛିଡା ହେବା ସହିତ ନିମ୍ନ ରକ୍ତଚାପ ଏବଂ ହାଲୁସିନେସନ୍ ଅନ୍ତର୍ଭୁକ୍ତ ହୋଇପାରେ । ଏହା ଲେଭୋଡୋପା, କ୍ୟାଟେକୋଲ-ଓ-ମିଥାଇଲଟ୍ରାନ୍ସଫ୍ରେଜ୍ (COMT) କୁ ଭାଙ୍ଗୁଥିବା ଏନଜାଇମକୁ ଅବରୋଧ କରି କାର୍ଯ୍ୟକ୍ଷମ ହୁଏ ।

୧୯୯୮ ମସିହାରେ ୟୁରୋପରେ ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏଣ୍ଟାକାପୋନ୍ ଅନୁମୋଦିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଜ୍ୟରେ ୨୦୦ ମିଗ୍ରାର ୧୦୦ ଟାବଲେଟ୍ ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୬ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଭାରତୀୟ ସମାଜବାଦୀ ଦଳ (ମାକ୍ସବାଦୀ)

ଲେଉଟାଣି ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)
ମିକ୍ସିଡିମା କୋମା

ମିକ୍ସିଡିମା କୋମା ହେଉଛି ହାଇପୋଥାଇରଏଡିଜମର ଏକ   ରୂପ । ସାଧାରଣ ଲକ୍ଷଣଗୁଡ଼ିକରେ ପରିବର୍ତ୍ତିତ ମାନସିକ ସ୍ଥିତି ଏବଂ ଶରୀରର ନିମ୍ନ ତାପମାତ୍ରା ହୋଇଥାଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ନିଦ୍ରା ଶ୍ୱାସରୋଧ, ପଫି ଚର୍ମ (puffy skin), କେଶ ଝଡ଼ିବା ଏବଂ ପେଟ ଫୁଲିବା ହୋଇପାରେ । ତଥାପି କୋମା ସାଧାରଣତଃ ଉପସ୍ଥିତ ନଥାଏ । ରୋଗ ଜଟିଳ ହେଲେ ଶ୍ୱାସକ୍ରିୟା ବିଫଳତା ହୋଇପାରେ । 

ଏହା ସାଧାରଣତଃ ଗୁରୁତର ଏବଂ ଚିକିତ୍ସା ହୋଇନଥିବା ହାଇପୋଥାଇରଏଡିଜିମ୍ ରୋଗୀଙ୍କଠାରେ ଦେଖାଯାଏ ।  ନିର୍ଜଳନ, ସଂକ୍ରମଣ କିମ୍ବା ଷ୍ଟ୍ରୋକ୍ ଭଳି ଏକ ଘଟଣା ଏହି ରୋଗର ବିକାଶକୁ ଟ୍ରିଗର କରିଥାଏ ।  ଲାବୋରେଟୋରୀ ପରୀକ୍ଷଣରେ ସାଧାରଣତଃ କମ୍ ଥାଇରଏଡ୍ ସ୍ଥିତି ଦେଖାଏ (ନିମ୍ନ ଟି୪ ସ୍ତର ଏବଂ ଉଚ୍ଚ ଟିଏସଏଚ ସ୍ତର ) ।  ନିମ୍ନ ରକ୍ତଚାପ, ମନ୍ଥର ହୃଦ୍‌ସ୍ପନ୍ଦନ, ମନ୍ଥର ରିଫ୍ଲେକ୍ସ, କମ୍ ସୋଡିୟମ୍ ଏବଂ କମ୍ ରକ୍ତ ଶର୍କରା ଥାଇପାରେ ।

ଶୀଘ୍ର ଥାଇରଏଡ୍ ହରମୋନ୍ ସହିତ ଚିକିତ୍ସା କରାଯାଏ । ସାଧାରଣତଃ ଶିରାଭ୍ୟନ୍ତରରେ ୩୦୦ରୁ ୫୦୦ ମାଇକ୍ରୋଗ୍ରାମ ଲିଭୋଥାଇରକ୍ସିନ (T4) ଦିଆଯାଏ, ଯଦିଓ କେତେକ ଲିଓଥାଇରୋନିନ (T3) ବ୍ୟବହାର କରନ୍ତି । ହାଇଡ୍ରୋକୋର୍ଟିସୋନ ୧୦୦ ମିଗ୍ରା ଏବଂ ଆଣ୍ଟିବାୟୋଟିକ୍ ମଧ୍ୟ ଦିଆଯାଏ । ଉଷୁମ ଶିରାଭ୍ୟନ୍ତର ତରଳ ପଦାର୍ଥ ଦେବା ଯୁକ୍ତିଯୁକ୍ତ ମନେ ହୁଏ କିନ୍ତୁ ସେଠାରେ ଚିନ୍ତା ଅଛି ଯେ କେବଳ ଜଣେ ବ୍ୟକ୍ତିଙ୍କ ଚର୍ମକୁ ଗରମ କରିବା ଦ୍ୱାରା ସେମାନଙ୍କର ରକ୍ତଚାପ ଆହୁରି କମ ହୋଇପାରେ । ମୃତ୍ୟୁ ଆଶଙ୍କା ପ୍ରାୟ ୨୦ରୁ ୫୦% ଅଟେ ।

ମିକ୍ସିଡିମା କୋମା ପ୍ରତିବର୍ଷ ପ୍ରାୟ ୫ନିୟୁତ ଲୋକଙ୍କ ମଧ୍ୟରୁ ଜଣକୁ ପ୍ରଭାବିତ କରେ । ପ୍ରଭାବିତ ବ୍ୟକ୍ତିମାନେ ସାଧାରଣତଃ ବୟସ୍କ ଏବଂ ମହିଳା ଅଟନ୍ତି । ଏହି ରୋଗ ସାଧାରଣତଃ ଶୀତଦିନେ ଆରମ୍ଭ ହୁଏ । ଏହି ଅବସ୍ଥା ପ୍ରଥମେ ୧୮୭୯ମସିହାରେ ଅର୍ଡ ବର୍ଣ୍ଣନା (Ord) କରିଥିଲେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ପଞ୍ଚାୟତ ଉଚ୍ଚ ବିଦ୍ୟାଳୟ, ପଧାନପଡ଼ା

ପଞ୍ଚାୟତ ଉଚ୍ଚ ବିଦ୍ୟାଳୟ, ପଧାନପଡ଼ା ଭଦ୍ରକ ଜିଲ୍ଲାରେ ଅବସ୍ଥିତ ଏକ ଉଚ୍ଚ ବିଦ୍ୟାଳୟ, ଯାହାକି ୨୦୦୪ ମସିହାରେ ପ୍ରତିଷ୍ଠା କରାଯାଇଥିଲା ।

 ଅବସ୍ଥିତି ଓ ଇତିହାସ 
ଏହି ବିଦ୍ୟାଳୟଟି ପଧାନପଡ଼ା ପଞ୍ଚାୟତର ଏକମାତ୍ର ଉଚ୍ଚ ବିଦ୍ୟାଳୟ । ପୂର୍ବରୁ ନିଳୋକ ଓ ପଧାନପଡ଼ା ପଞ୍ଚାୟତ ଏକା ସାଙ୍ଗରେ ଥିବାବେଳେ ପଧାନପଡ଼ା ପଞ୍ଚାୟତ ଅଧିନରେ ଦୁଇଟି ଉଚ୍ଚ ବିଦ୍ୟାଳୟ; ନିଳୋକ ଉଚ୍ଚ ବିଦ୍ୟାଳୟ ଓ ଏପି ହାଇସ୍କୁଲ, ଦୋଳପଦି ଆସୁଥିଲା, ମାତ୍ର ୨୦୦୨ରେ ନିଳୋକ ପଞ୍ଚାୟତ ଅଲଗା ହୋଇଯିବା ଫଳରେ ଏହି ପଞ୍ଚାୟତରେ କୌଣସି ଉଚ୍ଚ ବିଦ୍ୟାଳୟ ନଥିଲା । ତେଣୁ ୨୦୦୪ ମସିହାରେ ପଞ୍ଚାୟତର ଲୋକମାନଙ୍କ ସାହାଯ୍ୟରେ ଏହି ସ୍କୁଲଟି ଆରମ୍ଭ କରାଯାଇଥିଲା, ଯାହାକି ପରବର୍ତ୍ତୀ ସମୟରେ ସରକାରୀ ଅନୁଦାନ ପାଇଛି ।

ଭଦ୍ରକ ଜିଲ୍ଲାର ବନ୍ତର ବ୍ଲକ ଠାରୁ ପାଖାପଖି ୩ କିଲୋମିଟର ଦୂରରେ ଏହି ବିଦ୍ୟାଳୟଟି ଅବସ୍ଥିତ ।

 ଆଧାର
ପଞ୍ଚାୟତ ଉଚ୍ଚ ବିଦ୍ୟାଳୟ, ପଧାନପଡା

ଲେଉଟାଣି ପଞ୍ଚାୟତ ଉଚ୍ଚ ବିଦ୍ୟାଳୟ, ପଧାନପଡ଼ା
ସୁଡୋହାଇପୋପାରାଥାଇରଏଡିଜ୍ମ

ସୁଡୋହାଇପୋପାରାଥାଇରଏଡିଜ୍ମ ହେଉଛି ଏକ ଅବସ୍ଥା ଯାହା ପାରାଥାଇରଏଡ୍ ହରମୋନ୍ (PTH) ପ୍ରତିରୋଧ ହେତୁ ଘଟିଥାଏ । ଏହା ଫଳରେ କମ୍ କ୍ୟାଲସିୟମ୍ ଏବଂ ଉଚ୍ଚ ଫସଫେଟ୍ ସ୍ତର ସୃଷ୍ଟି ହୁଏ, ଯେଉଁଥିରେ କାଲୁଆ ଏବଂ ମାଂସପେଶୀ ସ୍ପାଜ୍ମ ଲକ୍ଷଣ ଦେଖାଯାଏ । ଏହି ରୋଗର କିଛି ପ୍ରକାରରେ କେତେକ ମେଦବହୁଳତା, ନିଦ୍ରା ଶ୍ୱାସରୋଧ ଏବଂ ବୌଦ୍ଧିକ ଅକ୍ଷମତା ଦେଖାଯାଏ । ରୋଗ ଜଟିଳ ହେଲେ ଅନିୟମିତ ହୃତ୍ ସ୍ପନ୍ଦନ, ମୋତିଆବିନ୍ଦୁ ଏବଂ ଗ୍ରୋଥ ହରମୋନ୍ ଅଭାବ ହୋଇପାରେ । 

ଏହା ଏକ ଜେନେଟିକ ପରିବର୍ତ୍ତନ ଯୋଗୁ ଘଟିଥାଏ; ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ କିମ୍ବା ପ୍ରାରମ୍ଭିକ ବିକାଶ ସମୟରେ ଏହା ଘଟିଥାଏ ।  ଏହା ଉତ୍ତରାଧିକାରୀ ଏକ୍ସ-ସଂଯୁକ୍ତ ପ୍ରାଧାନ୍ୟ ବା ଅଟୋସୋମାଲ୍ ପ୍ରାଧାନ୍ୟ ପ୍ରଣାଳୀରେ ହୋଇପାରେ । ଏହାକୁ ଟାଇପ୍ ୧କ, ୧ଖ, ୧ଗ, ଏବଂ ୨  ପ୍ରକାରରେ ବିଭକ୍ତ କରାଯାଇଛି । ପିଟିଏଚ ସ୍ତର ଅଧିକ ଥିବାରୁ ଏହା ହାଇପୋପାରାଥାରଏଡିଜ୍ମଠାରୁ ଭିନ୍ନ ଅଟେ ।  ଜୀବସାର ଗ ସ୍ତର ସାଧାରଣତଃ ସ୍ୱାଭାବିକ ଥାଏ । ଜେନେଟିକ୍ ପରୀକ୍ଷଣ ଦ୍ୱାରା ରୋଗ ନିର୍ଣ୍ଣୟ ନିଶ୍ଚିତ କରାଯାଏ ।

ସାଧାରଣତଃ କ୍ୟାଲସିୟମ ସ୍ତର ବଜାୟ ରଖିବା ପାଇଁ  କାଲସିଟ୍ରିଓଲ ଦିଆଯାଏ । ଯଦି ଏହା ପର୍ଯ୍ୟାପ୍ତ ହୁଏନି, କ୍ୟାଲସିଅମ୍ ପରିପୂରକ ବ୍ୟବହାର କରାଯାଇପାରେ । ୭.୫ ମିଗ୍ରା/ଡିଏଲ୍ କ୍ୟାଲସିୟମ୍ ସ୍ତର ଥିବା ଲୋକଙ୍କଠାରେ ଶିରାଭ୍ୟନ୍ତର କ୍ୟାଲସିୟମ୍ ଗ୍ଲୁକୋନେଟ୍ ବ୍ୟବହାର କରାଯାଇପାରେ ।

ସୁଡୋହାଇପୋପାରାଥାଇରଏଡିଜ୍ମ ୧୦୦,୦୦୦ଲୋକଙ୍କ ମଧ୍ୟରୁ ୦.୩ରୁ ୧.୧ଜଣକୁ ପ୍ରଭାବିତ କରେ |  ଏହି ଅବସ୍ଥା ସାଧାରଣତଃ ବାଲ୍ୟକାଳରେ ଆବିଷ୍କୃତ ହୋଇଥାଏ । ଦୀର୍ଘକାଳୀନ ଫଳାଫଳଗୁଡ଼ିକ ପରିବର୍ତ୍ତନଶୀଳ ଥାଏ । ଅବସ୍ଥା ପ୍ରଥମେ ୧୯୪୨ ମସିହାରେ ଫୁଲର ଅଲବ୍ରାଇଟ୍ ପ୍ରଥମେ ବର୍ଣ୍ଣନା କରିଥିଲେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଡାରବେପୋଏଟିନ ଆଲଫା

ଡାରବେପୋଏଟିନ ଆଲଫା, ଅନ୍ୟମାନଙ୍କ ମଧ୍ୟରେ ଏକ ବେପାରଣ୍ଡ ନାମ ଆରାନେସପ, ନାମରେ ହେଉଛି ଏକ ଔଷଧ ଯାହା କ୍ରନିକ୍ ବୃକ୍‌କ ବିଫଳତା କିମ୍ବା କେମୋଥେରାପି କାରଣରୁ ସ୍ୱଳ୍ପ ଲାଲ ରକ୍ତ କଣିକା ହେଉଥିଲେ ତାହାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ୧୧୦ଗ୍ରା/ଲିରୁ ଅଧିକ ହେମୋଗ୍ଲୋବିନ ହାସଲ କରିବାକୁ ଏହା ସୁପାରିଶ କରାଯାଏ ନାହିଁ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ଆଲର୍ଜି ପ୍ରତିକ୍ରିୟା ଏବଂ ଫୁଲା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା ଏବଂ କର୍କଟ ରୋଗ ଖରାପ ଦିଗକୁ ଗତି କରିପାରେ । ଏହା ଏରିଥ୍ରୋପୋଏଟିନ ଭଳି କାମ କରେ ଯାହା ଅସ୍ଥି ମଜ୍ଜାରୁ ଲାଲ ରକ୍ତ କଣିକା ଉତ୍ପାଦନ କରେ । ଏହା ରେକମ୍ବିନାଣ୍ଟ ଡିଏନଏ ଟେକ୍ନୋଲୋଜି ଦ୍ୱାରା ପ୍ରସ୍ତୁତ ହୁଏ । 

୨୦୦୧ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଡାରବେପୋଏଟିନ ଆଲଫା ଅନୁମୋଦିତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ସପ୍ତାହକୁ ୪୦ ମାଇକ୍ରୋଗ୍ରାମ ମାତ୍ରା ହିସାବରେ ୪ ସପ୍ତାହ ଖର୍ଚ୍ଚ କଲେ ଏହାର ମୂଲ୍ୟ ପ୍ରାୟ ୨୩୫ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୦୦ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଜିକୋନୋଟାଇଡ

ବା

ଜିକୋନୋଟାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ପ୍ରିୟାଲ୍ଟ,    ହେଉଛି ଦୀର୍ଘକାଳୀନ ବା କ୍ରୋନିକ୍ ଯନ୍ତ୍ରଣା ପାଇଁ ବ୍ୟବହୃତ ଏକ ଔଷଧ । ଏହା ମେରୁଦଣ୍ଡ ଚାରିପାଖରେ ଥିବା ସ୍ଥାନରେ ଇଞ୍ଜେକ୍ସନ୍ ଦ୍ୱାରା ଦିଆଯାଏ ।  ସ୍କଟଲ୍ୟାଣ୍ଡରେ ୨୦୦୭ ସୁଦ୍ଧା ଏହା ବ୍ୟବହାର ସୁପାରିଶ କରାଯାଇ ନାହିଁ ।  ବ୍ୟବହୃତ ମାତ୍ରା ବା ଡୋଜ ସାଧାରଣତଃ ୩ ସପ୍ତାହ ମଧ୍ୟରେ ଧୀରେ ଧୀରେ ବୃଦ୍ଧି କରାଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଦ୍ୱନ୍ଦ୍ୱ, ମୁଣ୍ଡବିନ୍ଧା, ଚକ୍ଷୁ ଦୋଳନ ବା ନିଷ୍ଟାଗମସ ଏବଂ ନିଦ୍ରାଳୁ ଭାବ ହୋଇପାରେ ।   ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ସାଇକୋସିସ୍ କିମ୍ବା ମେନିଞ୍ଜାଇଟିସ୍ ହୋଇପାରେ । ଏହା ଯନ୍ତ୍ରଣା ସୃଷ୍ଟି କରୁଥବା ନ୍ୟୁରନ୍ ଗୁଡିକୁ ଅବରୋଧ କରି କାର୍ଯ୍ୟକ୍ଷମ ହୁଏ ଯାହା ଏନ-ପ୍ରକାରର କ୍ୟାଲସିୟମ୍ ଚ୍ୟାନେଲ ସ‌ହିତ ବନ୍ଧନ ଯୁକ୍ତ ହୋଇ ଯନ୍ତ୍ରଣା ଅନୁଭବ କରାଏ । ଏହା ଏକ ଓପିଏଡ୍ ନୁହେଁ | 

୨୦୦୪ ମସିହାରେ ଆମେରିକାରେ ଏବଂ ୨୦୦୫ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଜିକୋନୋଟାଇଡ ଅନୁମୋଦିତ ହୋଇଥିଲା ।  ଏହା ମୂଳତଃ ଗେଣ୍ଡା/ଶାମୁକା (conus magus) ବିଷରୁ ତିଆରି ହୋଇଥିଲା । ଅଧୁନା ଏହା ଡବ୍ଲ୍ୟୁ-କୋନୋଟକ୍ସିନ ପେପ୍ଟାଇଡରୁ ପ୍ରସ୍ତୁତ ହେଉଛି । ୨୦୧୨ ମସିହାରେ ୪୫ ଦିନ ପାଇଁ ଦିଆଯାଉଥିବା ଔଷଧର ମୂଲ୍ୟ ଆମେରିକାରେ ପ୍ରାୟ ୭୩୦ ଡଲାରରୁ ୪,୪୦୦ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
କୁରୁଗୁଡା ଗ୍ରାମ

କୁରୁଗୁଡ଼ା ଓଡିଶାର କଳାହାଣ୍ଡି ଜିଲ୍ଲାର ଜୁନାଗଡ଼ ବ୍ଲକ ଅନ୍ତର୍ଗତ ଗୋଟିଏ ଗ୍ରାମ। ଏହା ଜୁନାଗଡ଼ ରୁ ତିନି କି. ମି ଦୂରରେ ଅବସ୍ଥିତ। ଏଥିରେ ପ୍ରାୟ ଏକ ହଜାର ଲୋକ ବସବାସ କରନ୍ତି। କୁରୁଗୁଡା ଗ୍ରାମ ରେ ଗୋଟିଏ ଭଲ ଉଚ୍ଚ ମାଧ୍ୟମିକ ବିଦ୍ୟାଳୟ ଅଛି ଏଠି ଷଷ୍ଠ ଶ୍ରେଣୀ ରୁ  +2 ପର୍ଯନ୍ତ ଅଛି ଏବଂ ଭଲ ପାଠ ମଧ୍ୟ ହୁଏ ଏଠି। ଏହି ଗ୍ରାମରେ ଗୋଟିଏ ଭଲ ଶିବ ମନ୍ଦିର ମଧ୍ୟ ଅଛି ଏବଂ ପ୍ରତ୍ୟେକ ସୋମବାର ଦିନ ଏବଂ ଶିବରାତ୍ରି ଦିନ ଭଲ ଭିଡ ମଧ୍ୟ ଜମେ ଦୂର ଦୁରାନ୍ତରୁ ଲୋକ ଆସି ଥାନ୍ତି ପୂଜା ପାଇଁ। ମନ୍ଦିର ସାଇଡ ରେ ଗୋଟେ ବଡ ପୋଖରୀ ଅଛି। ଏହି ଗ୍ରାମ ଚାଷୀ ଠୁ ଆରମ୍ଭ କରି ଚାକିରିଆ ଲୋକ ମଧ୍ୟ ଅଛନ୍ତି। ଏଠାକାର ଲୋକ ସମସ୍ତେ ମିଳିମିଶି କି ରହନ୍ତି।
ମଥୁରାପୁର ଗ୍ରାମ

ମଥୁରାପୁର ଗ୍ରାମ ଟି ଓଡିଶା ରାଜ୍ୟ ର କଟକ ଜିଲ୍ଲା ଅନ୍ତର୍ଗତ ନାରାଶିଂଘାପୁର ବ୍ଲକ ରେ ଅବସ୍ଥିତ। ଏଠାରେ ପ୍ରାୟ ଚାରିସହ ପରିବାର ବସବାସ କରନ୍ତି। ସବୁ ପରିବାରର ସଦଶ୍ୟ ମିଶି ମୋଟ ଭାବରେ ଏକହଜରେ ଲୋକ ରୁହନ୍ତି।
ଏଠାରେ ଏକା ଶିବମନ୍ଦିର ଟିଏ ଅଛି। ସେହି ମନ୍ଦିର ପାଖରେ ଏକା ବଡ ପୋଖରୀ ଅଛି ଯାହା କୁ ବ୍ୟବହାର କରି ଲୋକମାନେ ଚାଷ କରନ୍ତି। ଏହି ଗ୍ରାମ ରେ ଗୋଟିଏ ପ୍ରାଥମିକ ବିଦ୍ୟାଳୟ ଅଛି ଯୋଉଠି କୁ ଛୋଟ ପିଲାମାନେ ପଠା ପଢିବାକୁ ଯାଅନ୍ତି।
ଅନନ୍ତ ତ୍ରିପାଠୀ ଶର୍ମା

ଅନନ୍ତ ତ୍ରିପାଠୀ ଶର୍ମା (ମୃତ୍ୟୁ: ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ଏବଂ ସ୍ୱାଧୀନତା ପରେ ଲୋକ ସଭାର ସାଂସଦ ଭାବରେ ତିନି ଥର କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ ପାରଳାଖେମୁଣ୍ଡି ବିଧାନରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୫୭ ମସିହାରେ ଗଞ୍ଜାମ ଲୋକ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ସେ ୨ୟ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୬୨ ଭାରତୀୟ ସାଧାରଣ ନିର୍ବାଚନରେ ଛତ୍ରପୁରରୁ ୩ୟ ଲୋକ ସଭାକୁ ଏବଂ ୧୯୬୭ ଭାରତୀୟ ସାଧାରଣ ନିର୍ବାଚନରେ ଭଞ୍ଜନଗରରୁ ୪ର୍ଥ ଲୋକ ସଭାକୁ ନିର୍ବାଚିତ ହୋଇଥିଲେ ।

 ପରିବାର 
ଅନନ୍ତ ତ୍ରିପାଠୀ ଶର୍ମାଙ୍କ ବାପାଙ୍କ ନାମ ଗଦାଧର ତ୍ରିପାଠୀ ଓ ପତ୍ନୀଙ୍କ ନାମ ବିଷ୍ଣୁପ୍ରିୟା ଦେବୀ ।

 ରାଜନୈତିକ ଜୀବନ 
ଅନନ୍ତ ତ୍ରିପାଠୀ ଶର୍ମା ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦର ଭାବରେ ୩ ଥର କାର୍ଯ୍ୟ କରିଥିଲେ ।

 ଲୋକ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୫୭୧୯୬୨ସଭ୍ୟ, ୨ୟ ଲୋକ ସଭାଗଞ୍ଜାମ (ଉପ)ଭାରତୀୟ ଜାତୀୟ କଂଗ୍ରେସ୧୯୬୨୧୯୬୭ସଭ୍ୟ, ୩ୟ ଲୋକ ସଭାଛତ୍ରପୁର୧୯୬୭୧୯୭୦ସଭ୍ୟ, ୪ର୍ଥ ଲୋକ ସଭାଭଞ୍ଜନଗର

 ମୃତ୍ୟୁ 
୧୯୯୧ ମସିହାରେ ତାଙ୍କର ମୃତ୍ୟୁ ହୋଇଥିଲା । ୯ ସେପ୍ଟେମ୍ବର ୧୯୯୧ରେ ତାଙ୍କ ପାଇଁ ବିଧାନ ସଭାରେ ଶୋକ ପାଳନ କରାଯାଇଥିଲା ।

 ଆଧାର 

ଶ୍ରେଣୀ:୧୯୯୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଲୋକ ସଭା ସଭ୍ୟ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
କନିକା ରାଜବାଟି

କନିକା ରାଜବାଟି ଓଡ଼ିଶାର କେନ୍ଦ୍ରାପଡ଼ା ଜିଲ୍ଲା ଅନ୍ତର୍ଗତ ରାଜକନିକା ବ୍ଲକରେ ଅବସ୍ଥିତ ଏକ ରାଜପ୍ରାସାଦ । ଏହା ରାଜେନ୍ଦ୍ର ନାରାୟଣ ଭଞ୍ଜଦେଓଙ୍କଦ୍ଵାରା ନିର୍ମିତ ହୋଇଥିଲା । ଏଠାରେ ବିଶ୍ୱର ସବୁଠୁ ବଡ଼ କୁମ୍ଭୀରର ଖପୁରୀ ସଂଗ୍ରହ କରି ରଖାଯାଇଛି । ଏହା ଅତ୍ଯନ୍ତ ମନୋହର ଅଟେ। ଏଠାରେ ପ୍ରତିବର୍ଷ ଦୋଳ ପୂର୍ଣ୍ଣିମା ଅବସରରେ କନିକା ରାଜା ଆସି ଥାଆନ୍ତି ଏବଂ ଗ୍ରାମବାସୀ ଙ୍କ ସହିତ ହୋଲି ମଧ୍ୟ ଖେଳିଥାନ୍ତି ।

 ଆଧାର
ଗାନସିକ୍ଲୋଭିର

ଗାନସିକ୍ଲୋଭିର, ଅନ୍ୟମାନଙ୍କ ମଧ୍ୟରେ ସାଇଟୋଭେନ୍ ବେପାର ନାମ, ଏକ ଔଷଧ ଯାହା ସାଇଟୋମେଗାଲୋଭାଇରସ୍ ରୋଗ (CMV) ର ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ ଏକ ଆଣ୍ଟିଭାଇରାଲ୍ ଔଷଧ । ଏଥିରେ ସିଏମଭି ରେଟିନାଇଟିସ, ନିମୋନାଇଟିସ୍, ଏନସେଫାଲାଇଟିସ ଏବଂ ଜନ୍ମଗତ ସିଏମ‌ଭି  ରୋଗ ଅନ୍ତର୍ଭୁକ୍ତ।  ଏହା ଆଖିର କିଛି ଭିଜେଡଭି ସଂକ୍ରମଣ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ଶିରା କିମ୍ବା ଆଖିରେ ଇଞ୍ଜେକ୍ସନ ଆକାରରେ ଦିଆଯାଏ । ଏହା ଆଖି ବୁନ୍ଦା ଭାବରେ ମଧ୍ୟ ବ୍ୟବହୃତ ହୋଇପାରେ | 

ଇଞ୍ଜେକସନ ଦ୍ୱାରା ଦିଆଯାଉଥିବା ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ନିମ୍ନ ପ୍ଲାଟେଲେଟ ସ୍ତର, ନିମ୍ନ ଲୋହିତ ରକ୍ତ କଣିକା ସ୍ତର, ଜ୍ୱର, ତରଳ ଝାଡ଼ା, ଅଧିକ ଝାଳ ବୋହିବା, ମୁଣ୍ଡବିନ୍ଧା ଏବଂ ବୃକ୍‌କ ସମସ୍ୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନୁର୍ବରତା ଏବଂ କର୍କଟ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ।  ଏହା ଗୁଆନାଇନର ଏକ ନ୍ୟୁକ୍ଲିଓସାଇଡ୍ ଆନାଲଗ ।

୧୯୮୦ ମସିହାରେ ଗାନସିକ୍ଲୋଭିର ପେଟେଣ୍ଟ ହୋଇଥିଲା ଏବଂ ୧୯୮୮ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ଏକ ୫୦୦ ମିଗ୍ରା ଭାଏଲର ମୂଲ୍ୟ ୩୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୭୦ ଡଲାର ଅଟେ | 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ବିଶ୍ୱ ଓଡ଼ିଆ ଭାଷା ସମ୍ମିଳନୀ

ବିଶ୍ୱ ଓଡ଼ିଆ ଭାଷା ସମ୍ମିଳନୀ ଓଡ଼ିଶା ସରକାରଙ୍କଦ୍ୱାରା ଆୟୋଜିତ ଏକ ଓଡ଼ିଆ ଭାଷା ସାହିତ୍ୟ କାର୍ଯ୍ୟକ୍ରମ ।  ଏହା ୨୦୨୪ ମସିହା ଫେବୃଆରୀ ୩ ରୁ ୫ ତାରିଖ ଯାଏଁ ଭୁବନେଶ୍ୱରସ୍ଥିତ ଜନତା ମଇଦାନରେ ଅନୁଷ୍ଠିତ ହେଇଥିଲା । ପରେ ଏହି ସମ୍ମିଳନୀରେ ଆୟୋଜିତ ଥିବା ପ୍ରଦର୍ଶନୀକୁ ଫେବୃଆରୀ ୬ରୁ ୮ ତାରିଖ ଯାଏଁ  ବୃଦ୍ଧି କରାଯାଇଥିଲା |  
thumb|ବିଶ୍ୱ ଓଡ଼ିଆ ଭାଷା ସମ୍ମିଳନୀ

 ଇତିହାସ 
୨୦ ଡିସେମ୍ବର ୨୦୨୩ରେ ଓଡ଼ିଶା ସରକାରଙ୍କଦ୍ୱାରା ଏହି କାର୍ଯ୍ୟକ୍ରମର ଘୋଷଣା କରାଯାଇଥିଲା । ୨୦୨୩ ମସିହାର ଜାନୁଆରୀ ୧୨ ତାରିଖରେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏହି କାର୍ଯ୍ୟକ୍ରମର ଲୋଗୋ ଉନ୍ମୋଚନ କରିଥିଲେ । ଲୋଗୋର ଟ୍ୟାଗ୍ ଲାଇନ୍ ଥିଲା, ‘ଭାଷା ହିଁ ଭବିଷ୍ୟତ’ । ଏହି ଲୋଗୋକୁ ସମସ୍ତ ବିଭାଗୀୟ ପତ୍ରାଳାପରେ ସ୍ଥାନିତ କରାଯିବା ସହିତ ବିଭିନ୍ନ ସ୍ଥାନ, ବିଦ୍ୟାଳୟ ଓ ମହାବିଦ୍ୟାଳୟ କାନ୍ଥରେ ମଧ୍ୟ ଏହାକୁ ଚିତ୍ରଣ କରାଯିବ ।

 ଲକ୍ଷ୍ୟ 
ଓଡ଼ିଆ ଭାଷାର ଅତୀତ, ବର୍ତ୍ତମାନ ଓ ଭବିଷ୍ୟତ ଉପରେ ବିସ୍ତୃତ ଆଲୋଚନା ସହିତ ଏହାର ପ୍ରଚାର-ପ୍ରସାର ପାଇଁ ଏହି କାର୍ଯ୍ୟକ୍ରମର ଆୟୋଜନ କରାଯାଇଥିଲା । ଓଡ଼ିଆ ଭାଷାର ଇତିହାସ ଓ ଆଧୁନିକ ଜ୍ଞାନକୌଶଳକୁ ପ୍ରୟୋଗ କରି ଆମ ଭାଷାର ସମୃଦ୍ଧି ଉପରେ ଆଲୋଚନା କରାଯାଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:ଓଡ଼ିଆ ସାହିତ୍ୟ
ତୁଳସୀ ମହିଳା ମହାବିଦ୍ୟାଳୟ କେନ୍ଦ୍ରାପଡ଼ା

ଲେଉଟାଣି ତୁଳସୀ ମହିଳା ମହାବିଦ୍ୟାଳୟ
ଭି. କାର୍ତ୍ତିକେୟ ପାଣ୍ଡିଆନ

ଭି. କାର୍ତ୍ତିକେୟ ପାଣ୍ଡିଆନ (ଜନ୍ମ: ୨୯ ମଇ ୧୯୭୪; ଜନ୍ମସ୍ଥାନ: ତାମିଲନାଡ଼ୁ) ଜଣେ ପୂର୍ବତନ ଭାରତୀୟ ପ୍ରସାଶନିକ ଅଧିକାରୀ ଏବଂ ବିଜୁ ଜନତା ଦଳର ରାଜନେତା । ୨୦୦୦ ମସିହାରେ ସେ ପ୍ରସାଶନିକ ସେବାରେ ଯୋଗ ଦେଇଥିଲେhttps://ga.odisha.gov.in/civil-list/IAS?page=1 ଏବଂ ଦୀର୍ଘ ଦିନ ଧରି ନବୀନ ପଟ୍ଟନାୟକଙ୍କ ବ୍ୟକ୍ତିଗତ ସଚିବ ଭାବରେ କାର୍ଯ୍ୟ କରିବା ସହିତ ଓଡ଼ିଶା ସରକାରଙ୍କ ଦ୍ୱାରା ଆରମ୍ଭ କରାଯାଇଥିବା ୫ଟି (ଫାଇଭ୍ ଟି/5T) କାର୍ଯ୍ୟକ୍ରମର ମୁଖ୍ୟ ଭାବରେ କାର୍ଯ୍ୟ କରନ୍ତି ।

 ପ୍ରାଥମିକ ଜୀବନ ଏବଂ ଶିକ୍ଷା 
ସେ କୃଷିଶିକ୍ଷା କ୍ଷେତ୍ରରେ ସ୍ନାତକ କରିବା ପରେ ଭାରତୀୟ କୃଷି ଅନୁସନ୍ଧାନ ପ୍ରତିଷ୍ଠାନରୁ ସ୍ନାତକୋତ୍ତର କରିଥିଲେ ।

 ବୃତ୍ତି 
ସେ ୨୦୦୦ ମସିହାରେ ଭାରତୀୟ ପ୍ରସାଶନିକ ସେବାରେ ଯୋଗ ଦେଇଥିଲେ ଏବଂ ୨୦୦୨ ମସିହାରେ କଳାହାଣ୍ଡି ଜିଲ୍ଲାର ଧର୍ମଗଡ଼ର ଉପ-ଜିଲ୍ଲାପାଳ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ୨୦୦୫ ମସିହାରେ ସେ ମୟୂରଭଞ୍ଜର ଜିଲ୍ଲାପାଳ ଭାବରେ ଦାୟିତ୍ୱ ନେଇଥିଲେ ଏବଂ ୨୦୦୭ ମସିହାରେ ଗଞ୍ଜାମକୁ ବଦଳି ହୋଇଥିଲେ । ୨୦୧୧ ମସିହାରେ ସେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ବ୍ୟକ୍ତିଗତ ସଚିବ ଭାବରେ ନିଯୁକ୍ତ ହୋଇଥିଲେ । ୨୦୨୩ ମସିହା ପର୍ଯ୍ୟନ୍ତ ସେ ଏହି ପଦବୀରେ ରହିଥିଲେ ।

୨୦୧୯ ମସିହାରେ ସେ ଓଡ଼ିଶା ସରକାରଙ୍କ ୫ଟି (ସ୍ୱଚ୍ଛତା, ପ୍ରଯୁକ୍ତିବିଦ୍ୟା, ଦଳଗତ କାର୍ଯ୍ୟକ୍ରମ, ସମୟ ଏବଂ ପରିବର୍ତ୍ତନ) କାର୍ଯ୍ୟକ୍ରମର ମୁଖ୍ୟ ଭାବରେ କାର୍ଯ୍ୟ କରିଥିଲେ । ୨୦୨୩ ମସିହାରେ ସେ ପ୍ରସାଶନିକ ସେବାରୁ ସ୍ୱଚ୍ଛାକୃତ ଭାବରେ ଅବସର ନେଇଥିଲେ ।

୨୭ ନଭେମ୍ବର ୨୦୨୩ରେ ସେ ବିଜୁ ଜନତା ଦଳରେ ଯୋଗ ଦେଇଥିଲେ ଏବଂ ଯୋଗ ଦେବା ପରେ ସେ ପୁଣିଥରେ ୫ଟିର ଅଧକ୍ଷ ଭାବରେ ନିଯୁକ୍ତ ହୋଇଥିଲେ ।

 ବ୍ୟକ୍ତିଗତ ଜୀବନ 
ସେ ଜଣେ ଭାରତୀୟ ପ୍ରସାଶନିକ ସେବା ଅଧିକାରୀ ସୁଜାତା ରାଉତଙ୍କୁ ବିବାହ କରିଥିଲେ ।

 ପୁରସ୍କାର 
ଜାନୁଆରୀ ୨୯, ୨୦୨୩ରେ ଅନୁଷ୍ଠିତ ପୁରୁଷ ହକି ବିଶ୍ୱକପ ୨୦୨୩ ସମୟରେ ଆନ୍ତର୍ଜାତୀୟ ହକି ଫେଡ଼େରେସନ, ଓଡ଼ିଶାରେ ହକିର ସଫଳ ଆୟୋଜନ ପାଇଁ ତାଙ୍କୁ ଏଫ୍ଆଇଏଚ୍ ପ୍ରେସିଡେଣ୍ଟ ପୁରସ୍କାର ପ୍ରଦାନ କରିଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ପ୍ରସାଶନିକ ସେବା ଅଧିକାରୀ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଶାର ଲୋକ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ଚିତଳପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ

ଚିତଳପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ ଏକ ଭାରତୀୟ ଉଚ୍ଚପ୍ରାଥମିକ ବିଦ୍ୟାଳୟ ଓ ଏହା ଓଡ଼ିଶାର ପୁରୀ ଜିଲ୍ଲାଅନ୍ତର୍ଗତ ଚିତଳପୁର ଗ୍ରାମରେ ଅବସ୍ଥିତ । ଓଡ଼ିଶା ସରକାରଙ୍କ ବିଦ୍ୟାଳୟ ଓ ଗଣଶିକ୍ଷା ବିଭାଗଦ୍ୱାରା ପରିଚାଳିତ ଏହି ବିଦ୍ୟାଳୟରେ ପ୍ରଥମରୁ ଅଷ୍ଟମ ଯାଏ ପଢ଼ାଯାଇଥାଏ ।

 ଅବସ୍ଥିତି ଓ ସ୍ଥାପନା 
ଚିତଳପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ ୧୯୨୬ ମସିହାରେ ପୁରୀ ଜିଲ୍ଲା [ଡେଲାଙ୍ଗ ବ୍ଲକ]] ଅନ୍ତର୍ଗତ ଜେନାପୁର ଗ୍ରାମପଞ୍ଚାୟତରେ ଥିବା ଚିତଳପୁର ଗ୍ରାମରେ ପ୍ରତିଷ୍ଠିତ ହୋଇଥିଲା ।

 ଭିତ୍ତିଭୂମି 
ଏହା ଏକ ସରକାରୀ ବିଦ୍ୟାଳୟ ଅଟେ । ଏଠାରେ ଓଡ଼ିଆ ମାଧ୍ୟମରେ ଶିକ୍ଷାଦାନ କରାଯାଏ । ବିଦ୍ୟାଳୟରେ ଶିକ୍ଷାଦାନ ନିମିତ୍ତ ୫ଟି ଶ୍ରେଣୀଗୃହ ସମେତ ଗୋଟିଏ କାର୍ଯ୍ୟାଳୟ , ମଧ୍ୟାହ୍ନଭୋଜନ ପ୍ରସ୍ତୁତି ନିମନ୍ତେ ଗୋଟିଏ ରୋଷଘର, ୩ଟି ଶୌଚାଳୟ, ଗୋଟିଏ ନଳକୂପ ଓ ପାଇପ୍ ପାଣି ଯୋଗାଣର ସୁବିଧା ରହିଅଛି । ବିଦ୍ୟାଳୟର ପାଚେରୀ ଛାତ୍ରଛାତ୍ରୀମାନଙ୍କ ସୁରକ୍ଷାବଳୟ ରୂପେ ଠିଆ ହୋଇଛି । ଭିନ୍ନକ୍ଷମ ଛାତ୍ରଛାତ୍ରୀଙ୍କ ଅସୁବିଧାକୁ ପ୍ରାଧାନ୍ୟ ଦିଆଯାଇ ବିଦ୍ୟାଳୟରେ ଆବଶ୍ୟକ ଭିତ୍ତିଭୂମି ଯଥା:ପାହାଚ ପରିବର୍ତ୍ତେ ସିଡ଼ି ଇତ୍ୟାଦିର ବ୍ୟବସ୍ଥା କରାଯାଇଛି । ବିଦ୍ୟାଳୟର ସବୁଜିମା ଭରା ବଗିଚା ସମସ୍ତ ଜନସାଧାରଣଙ୍କର ମୁଖ୍ୟ ଆକୃଷ୍ଟ ହୋଇପାରିଛି।

thumb|ବିଦ୍ୟାଳୟ ପ୍ରାଙ୍ଗଣ
thumb|ବିଦ୍ୟାଳୟ ବାରଣ୍ଡା
thumb|ବାଳକ ଓ ବାଳିକା ଶୌଚାଳୟ

 ଛାତ୍ରଛାତ୍ରୀ, ଶିକ୍ଷକ-ଶିକ୍ଷୟିତ୍ରୀ ଓ ଅଭିଭାବକ 
ବିଦ୍ୟାଳୟରେ ପ୍ରଥମ ରୁ ଅଷ୍ଟମ ଶ୍ରେଣୀର ଅନେକ ଛାତ୍ରଛାତ୍ରୀ ଅଧ୍ୟୟନ କରୁଛନ୍ତି । ଶିଶୁ-କୈନ୍ଦ୍ରିକ ଶିକ୍ଷାଦାନ, ଛାତ୍ରଛାତ୍ରୀମାନଙ୍କ ସର୍ବାଙ୍ଗୀନ ବିକାଶ ଓ ଆଧୁନିକ ଶିକ୍ଷାଦାନ ଶୈଳୀକୁ ଆପଣାଇ ଶିକ୍ଷକ ଓ ଶିକ୍ଷୟିତ୍ରୀମାନେ ଶିକ୍ଷାଦାନ କରୁଛନ୍ତି । ଉଭୟ ଛାତ୍ରଛାତ୍ରୀ, ଶିକ୍ଷକ-ଶିକ୍ଷୟିତ୍ରୀ ଓ ଅଭିଭାବକଙ୍କ ସାମୂହିକ ପରାମର୍ଶ ଅନୁସାରେ ଏବଂ ଓଡ଼ିଶା ସରକାରଙ୍କ ଦ୍ଵାରା ବିଦ୍ୟାଳୟ ପରିଚାଳିତ ଓ ବିକଶିତ ହୋଇପାରିଛି।

 ଭୌଗୋଳିକ ମାନଚିତ୍ରରେ 

 ଆଧାର
ଜାଙ୍ଗେଡ଼

ଜାଙ୍ଗେଡ଼ ଓଡ଼ିଶାର ବରଗଡ଼ ଜିଲ୍ଲା ଅନ୍ତର୍ଗତ ଅତାବିରା ତହସିଲରେ ଥିବା ଏକ ଗ୍ରାମ ।

 ଅବସ୍ଥିତି 
ଜାଙ୍ଗେଡ଼ ଜିଲ୍ଲା ସଦର ମହକୁମା ବରଗଡ଼ଠାରୁ ୩୧ କିଲୋମିଟର ଏବଂ ଅତାବିରା ତହସିଲଦାର କାର୍ଯ୍ୟାଳୟଠାରୁ ୧୨ କିଲୋମିଟର ଦୂରରେ ଅବସ୍ଥିତ ।

 ଜନସାଂକ୍ଷିକ ତତ୍ତ୍ୱ 
ଏହି ଗାଁର ମୋଟ ଭୌଗୋଳିକ କ୍ଷେତ୍ରଫଳ ୫୩୧ ହେକ୍ଟର । ୨୦୧୧ ଜନଗଣନା ଅନୁଯାୟୀ ଏହାର ମୋଟ ଜନସଂଖ୍ୟା ୧,୮୪୯ ହୋଇଥିବା ବେଳେ ସେଥିମଧ୍ୟରୁ ପୁରୁଷ ଜନସଂଖ୍ୟା ୯୩୬ ଓ ମହିଳା ଜନସଂଖ୍ୟା ୯୧୩ । ଗ୍ରାମର ସାକ୍ଷରତା ହାର ୬୨.୯୫% ଏବଂ ସେଥିମଧ୍ୟରୁ ୭୧.୭୯% ଜଣ ପୁରୁଷ ଏବଂ ୫୩.୮୯% ଜଣ ନାରୀ ସାକ୍ଷର । ଏହି ଗ୍ରାମରେ ପ୍ରାୟ ୪୪୧ଟି ଘର ରହିଛି । ଏହି ଗ୍ରାମରେ ଅନୁସୂଚିତ ଜାତି (ଏସସି) ମୋଟ ଜନସଂଖ୍ୟାର ୩୨.୩୪% ଥିବା ବେଳେ ଅନୁସୂଚିତ ଜନଜାତି (ଏସଟି) ମୋଟ ଜନସଂଖ୍ୟାର ୧୯.୧୫% । ଗ୍ରାମର ୮୪୮ ଜଣ ବିଭିନ୍ନ ବୃତ୍ତିରେ ନିୟୋଜିତ । ଜନଗଣନାରେ ୭୦.୫୨% ଶ୍ରମିଦାତା ସେମାନଙ୍କ କାର୍ଯ୍ୟକୁ ମୁଖ୍ୟ କାର୍ଯ୍ୟ (ନିଯୁକ୍ତି କିମ୍ବା ୬ ମାସରୁ ଅଧିକ ରୋଜଗାର) ବୋଲି ବର୍ଣ୍ଣନା କରିଥିବା ବେଳେ ୨୯.୪୮% ୬ ମାସରୁ କମ୍ ସମୟ ପାଇଁ ରୋଜଗାର ଯୋଗାଉଥିବା କରୁଥିବା ବିଭିନ୍ନ ବୃତ୍ତିରେ ନିୟୋଜିତ ଥିଲେ । ମୁଖ୍ୟ କାର୍ଯ୍ୟରେ ନିୟୋଜିତ ୮୪୮ ଜଣ ଶ୍ରମିଦାତାଙ୍କ ମଧ୍ୟରୁ ୨୪୨ ଜଣ କୃଷକ (ମାଲିକ କିମ୍ବା ସହମାଲିକ) ଏବଂ ୨୦୭ ଜଣ କୃଷି ଶ୍ରମିକ ଥିଲେ।

 ସର୍ବସାଧାରଣ ଅନୁଷ୍ଠାନ 
ଏହି ଗ୍ରାମରେ ପ୍ରଥମରୁ ସପ୍ତମ ଶ୍ରେଣୀ ଯାଏ ଶିକ୍ଷାଦାନ ନିମନ୍ତେ ଏକ ସରକାରୀ ବିଦ୍ୟାଳୟ ଏବଂ ଅଷ୍ଟମରୁ ଦଶମ ଯାଏ ଶିକ୍ଷାଦାନ ପାଇଁ ଏକ ହାଇସ୍କୁଲ ରହିଛି । ଏହି ଗାଁରେ ଏକ ଜଗନ୍ନାଥ ମନ୍ଦିର ଏବଂ ଇଷ୍ଟଦେବୀ ସମଲେଶ୍ୱରୀଙ୍କ ମନ୍ଦିରଟିଏ ରହିଛି l

 ସଂସ୍କୃତି 
ଏହି ଗ୍ରାମରେ ଦୀପାବଳି, ହୋଲି, ନୂଆଁଖାଇ, ରଥଯାତ୍ରା ଆଦି ପର୍ବପର୍ବାଣୀ ମୁଖ୍ୟତଃ ପାଳନ କରାଯାଏ ।

 ଆଧାର
ଚିତଳପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ , ଚିତଳପୁର

ଲେଉଟାଣି ଚିତଳପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ
ପୀରବନ୍ଧ ର ସତ୍ୟପୀର

ଯାଜପୁର ଜିଲ୍ଲା ଦଶରଥପୁର ବ୍ଲକ , ମଙ୍ଗଳପୁର ଥାନା ଅନ୍ତର୍ଗତ କସବା ଗ୍ରାମର ପୀରବନ୍ଧ ସବୁ ଧର୍ମାବଲମ୍ବୀ ଲୋକଙ୍କ ପାଇଁ ଏକ ପବିତ୍ର ସ୍ଥାନ । ଏଠାରେ ବାବା ସତ୍ୟପୀର ଙ୍କ ପୂଜା ଅର୍ଚ୍ଚନା କରାଯାଏ , ସବୁଠାରୁ ବିସ୍ମୟକର କଥା ହେଉଛି ଏଠାକୁ ସବୁ ଧର୍ମର ଲୋକେ ଯଥା - ହିନ୍ଦୁ, ମୁସଲମାନ, ଶିଖ, ଇତ୍ୟାଦି ମାନେ ଆସି ସେମାନଙ୍କ ରୀତିନୀତି ଅନୁସାରେ ପୂଜା ଅର୍ଚ୍ଚନା କରିଥାନ୍ତି । ଏଠାରେ ଏକ ଲିମ୍ବ ଗଛକୁ ପ୍ରତ୍ୟେକ ସପ୍ତାହର ଗୁରୁବାର ଦିନ ପୂଜା କରାଯାଏ । ସ୍ଥାନୀୟ ଲୋକଙ୍କ କହିବା ଅନୁଯାୟୀ ଏଠାରେ ବାବା ସହ ସହ ପୂଜା ପାଉଛନ୍ତି ।
କ୍ଲାଡ୍ରିବାଇନ

କ୍ଲାଡ୍ରିବାଇନ,  ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲେଷ୍ଟାଟିନ୍, ହେଉଛି ଏକ ଔଷଧ ଯାହାକି ଲୋମଶ ଜୀବକୋଷ ଲିଉକେମିଆ, କ୍ରନିକ ଲିମ୍ଫୋସାଇଟିକ ଲ୍ୟୁକେମିଆ, ନନ୍-ହଜକିନ୍ସ ଲିମ୍ଫୋମା ଏବଂ ଚର୍ମ ଟି-ଜୀବକୋଷ ଲିମ୍ଫୋମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଆରୋଗ୍ୟ-ପୁନଃପୌନିକ ଏକାଧିକ ସ୍କ୍ଲେରୋସିସ ପାଇଁ ମଧ୍ୟ ବ୍ୟବହୃତ ହୁଏ |  ଏହା ପାଟିରେ କିମ୍ବା ଇଞ୍ଜେକ୍ସନ ଦ୍ୱାରା ଶିରାଭ୍ୟନ୍ତରରେ କିମ୍ବା ଚର୍ମ ତଳେ  ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଉଦ୍‌ବେଗ, କେଶହାନୀ, ଅନିୟମିତ ହୃତ୍ ସ୍ପନ୍ଦନ, ତରଳ ଝାଡ଼ା, ଜ୍ୱର, ମାଂସପେଶୀ ଯନ୍ତ୍ରଣା, ରାସ ଏବଂ ରକ୍ତସ୍ରାବ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ପ୍ରଗତିଶୀଳ ମଲ୍ଟିଫୋକାଲ୍ ଏନସେଫାଲୋପାଥି (PML), ଟ୍ୟୁମର୍ ଲାଇସିସ୍ ସିଣ୍ଡ୍ରୋମ ଏବଂ ସ୍ନାୟୁ କ୍ଷତି ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆଣ୍ଟିମେଟାବୋଲାଇଟ୍, ବିଶେଷ ଭାବରେ ଏକ ପ୍ୟୁରିନ୍ ଆନାଲଗ ଯାହା ଲିମ୍ଫୋସାଇଟ୍ ଦ୍ୱାରା ନୂତନ ଡିଏନଏ ଉତ୍ପାଦନରେ ବାଧା ସୃଷ୍ଟି କରିଥାଏ ।

ଚିକିତ୍ସା କ୍ଷେତ୍ରରେ ୧୯୮୦ ଦଶକରୁ କ୍ଲାଡ୍ରିବାଇନ୍ ବ୍ୟବହାର ହୋଇଆସୁଛି ଓ ୧୯୯୩ ପରଠାରୁ ୟୁରୋପର କିଛି ଅଂଶରେ ବ୍ୟବହାର କରାଯାଉଛି । ୧୯୯୩ରୁ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହା ମଧ୍ୟ ଅନୁମୋଦିତ ହୋଇଥିଲା । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ମୂଳ ନାମରେ ମଧ୍ୟ କେତେକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ 10 ମିଗ୍ରା ଇଞ୍ଜେକ୍ସନ ପାଇଁ ମୂଲ୍ୟ ପ୍ରାୟ ୧୬୦ ପାଉଣ୍ଡ ଥିବାବେଳେ ୨୦୨୧ ସୁଦ୍ଧା ୧୦ ମିଗ୍ରା ବଟିକା ମୂଲ୍ୟ ୨୦୫୦ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶି ଯଥାକ୍ରମେ ୩୭୦ ଡଲାର ଏବଂ ୯,୦୦୦ ଡଲାର ଖର୍ଚ୍ଚ ହୋଇଥାଏ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଟାରନ ଏଗର୍ଟନ

ଟାରନ ଡେଭିଡ ଏଗର୍ଟନ (ଜନ୍ମ ୧୦ ନଭେମ୍ବର ୧୯୮୯) ଜଣେ ବ୍ରିଟିଶ ଅଭିନେତ୍ରୀ । କିଙ୍ଗ୍ସମ୍ୟାନ୍: ଦି ସିକ୍ରେଟ୍ ସର୍ଭିସ୍ (୨୦୧୪) ଏବଂ କିଙ୍ଗ୍ସମ୍ୟାନ୍: ଦି ଗୋଲଡେନ୍ ସର୍କଲ୍ (୨୦୧୭) ରେ ଗ୍ୟାରି "ଏଗସି" ଅନୱିନଙ୍କ ଭୂମିକାରେ ଅଭିନୟ କରି ଜଣାଶୁଣା । 

ଆଧାର

ଅଧିକ ତଥ୍ୟ

 – official site

ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅଭିନେତା
ଓଡ଼ିଆ ବିଶ୍ୱବିଦ୍ୟାଳୟ

ଓଡ଼ିଆ ବିଶ୍ୱବିଦ୍ୟାଳୟ ଓଡ଼ିଶାରେ ଥିବା ଏକ ସରକାରୀ ବିଶ୍ୱବିଦ୍ୟାଳୟ ଅଟେ । ଉତ୍କଳମଣି ଗୋପବନ୍ଧୁ ଦାସଙ୍କ ଦ୍ୱାରା ପ୍ରତିଷ୍ଠିତ ସତ୍ୟବାଦୀ ବନ ବିଦ୍ୟାଳୟକୁ ୨୦୧୮ ମସିହାରେ ଓଡ଼ିଶା ସରକାରଙ୍କ ଦ୍ୱାରା ଓଡ଼ିଆ ବିଶ୍ୱବିଦ୍ୟାଳୟ ରୂପରେ ରୂପାନ୍ତରିତ କରାଯିବାର ନିଷ୍ପତ୍ତି ନିଆଯାଇଥିଲା । ୨୦୨୪ ମସିହାର ଜାନୁଆରୀ ୨୪ ତାରିଖରେ ଏହି ବିଶ୍ୱବିଦ୍ୟାଳୟର ନୂଆ କ୍ୟାମ୍ପସ୍‌କୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଭିଡିଓ କନ୍‌ଫରେନ୍ସ ଜରିଆରେ ଲୋକାର୍ପଣ କରିଥିଲେ । ସବିତା ପ୍ରଧାନ ଏହି ବିଶ୍ୱବିଦ୍ୟାଳୟର ପ୍ରଥମ କୁଳପତି ଭାବରେ ନିଯୁକ୍ତ ହୋଇଥିଲେ ।

 ଇତିହାସ 

୧୨ ଅଗଷ୍ଟ ୧୯୦୯ ମସିହାରେ ଭାରତର ପ୍ରଥମ ମୁକ୍ତ ବିଦ୍ୟାଳୟ ଭାରେ ସତ୍ୟବାଦୀ ବନ ବିଦ୍ୟାଳୟର ପ୍ରତିଷ୍ଠା କରାଯାଇଥିଲା । ଗୋପବନ୍ଧୁ ଦାସ, ନୀଳକଣ୍ଠ ଦାସ, ଗୋଦାବରୀଶ ମିଶ୍ର, କୃପାସିନ୍ଧୁ ମିଶ୍ର , ପଣ୍ଡିତ ଲିଙ୍ଗରାଜ ମିଶ୍ର , ଆଚାର୍ଯ୍ୟ ହରିହର , ନନ୍ଦ କିଶୋର ଦାସଙ୍କ ମିଳିତ ଉଦ୍ୟମରେ ଏହି ବିଦ୍ୟାଳୟଟିର ପ୍ରତିଷ୍ଠା କରାଯାଇଥିଲା । ୨୦୧୮ ମସିହାର ଅକ୍ଟୋବର ୯ ତାରିଖରେ ଏହି ବିଶ୍ୱବିଦ୍ୟାଳୟର ଶିଳାନ୍ୟାସ କରାଯାଇଥିଲା । 

 ଆଧାର 

 ବାହାର ଆଧାର 
 

ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ଭେରିସିଗୁଆଟ

ଭେରିସିଗୁଆଟ, ଅନ୍ୟ ବେପାର ନାମ ଭେର୍କୁଭୋ, ହେଉଛି ଏକ ଔଷଧ ଯାହା ଅଧୁନା ଖରାପ ଦିଗକୁ ଗତି କରୁଥିବା ହୃତ୍‌ପିଣ୍ଡ ସମ୍ପର୍କୀୟ ମୃତ୍ୟୁ ଓ  ଡାକ୍ତରଖାନାରେ ଭର୍ତ୍ତି ହେବାର ଆଶଙ୍କା ହ୍ରାସ କରିବା ନିମନ୍ତେ ହୃଦଘାତରେ ବ୍ୟବହୃତ ଏକ ଔଷଧ ।  ଏହା କେବଳ ୪୫% ରୁ କମ୍ ଇଜେକସନ ଭଗ୍ନାଂଶ ଥିବା ଲୋକଙ୍କଠାରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ଏବଂ ନିମ୍ନ ଲୋହିତ ରକ୍ତ କଣିକା ଅନ୍ତର୍ଭୁକ୍ତ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ।  ଏହା ଏକ ଦ୍ରବଣସମ୍ପନ୍ନ ଗୁଆନିଲେଟ୍ ସାଇକ୍ଲେଜ୍ (sGC) ଉତ୍ତେଜକ, ଏବଂ ଏହି ଶ୍ରେଣୀର ଅନ୍ୟ ଔଷଧ ସହିତ ବ୍ୟବହାର କରାଯିବା ଅନୁଚିତ । 

୨୦୨୧ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭେରିସିଗୁଆଟ ଅନୁମୋଦିତ ହୋଇଥିଲା ।  ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ମାସକୁ ଏହି ଔଷଧ ପିଛା ପ୍ରାୟ ୬୧୫ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୧୦୦ ପାଊଣ୍ଡ ।

 ସନ୍ଦର୍ଭ 

ଶ୍ରେଣୀ:ଚିକିତ୍ସା ବିଜ୍ଞାନ